**ΤΗ ΛΑ´ ΤΟΥ ΜΗΝΟΣ ΙΑΝΟΥΑΡΙΟΥ**

**Μνήμη των Αγίων και θαυματουργών Αναργύρων, Κύρου και Ιωάννου**

**ΑΚΟΛΟΥΘΙΑ**

**Ποίημα Χαραλάμπους Μπούσια**

**ΕΝ ΤΩ ΜΙΚΡΩ ΕΣΠΕΡΙΝΩ**

Μετά τον Προοιμιακόν, εις το Κύριε εκέκραξα ιστώμεν στίχους δ’ , και ψάλλομεν Στιχηρά Προσόμοια.

**Ήχος α’ . Των ουρανίων ταγμάτων.**

Δεύτε, την μνήμην την θείαν, οι φιλομάρτυρες, του θαυμασίου Κύρου και σεπτού Ιωάννου, μαρτύρων παναλκίμων και ιατρών Αναργύρων, τιμήσωμεν αυτών αόκνους

προς Κύριον και Θεόν τας λιτάς απεκδεχόμενοι.

Ψυχών ημών και σωμάτων εγκωμιάσωμεν, θεραπευτάς τους θείους, Κύρον και Ιωάννην, τη χάριτι Κυρίου, πάντων πιστών άλγη αποδιώκοντας, και λοιμωδών νοσημάτων παντοδαπών, την αχλύν διασκεδάζοντας.

Αθανασίαν, Κυρίου σεμνήν αθλήτριαν, και θυγατέρας ταύτης, τρεις στερρώς νουθετούντες, βασάνους υπομένειν παναλγεινάς, Ιωάννη μακάριε και θεοφόρητε Κύρε, υμών οδόν μαρτυρίου ετοιμάζατε.

Δαρμούς ασπλάγχνως, δι ὄξους πληγών επάλειψιν, και άλατος φωσφόροι, Κύρε και Ιωάννη, μαστίγωσιν δρυμείαν καύσιν μελών, καρτερώς υπεμείνατε, και του αυχένος

αποτμήσιν τον Χριστόν, και Παντάνακτα δοξάζοντες.

**Δόξα. Ήχος β’.**

Της πολυάθλου ξυνωρίδος τους τιμίους άθλους, γεγηθότες, οι ευσεβόφρονες άπαντες, τιμήσωμεν σήμερον εν αγαλλιάσει βοώντες· Χαίρε, Κύρε πανεύφημε, ο μοναστώντας τάξεις κλείσας, ιατρών τας χορείας κοσμήσας και μαρτύρων οφθείς ομότροπος και ισοστάσιος· Χαίρε, Ιωάννη, Χριστού στρατιώτα στερρότατε, ο μη πτοηθείςτην σπάθην του δημίου, άλλα τα πάντα υπομείνας ίνα Χριστόν κερδήδης· αλλ ὦ αθλοφόροι εύψυχοι, τω αγωνοθέτη νυν Χριστώ οι εστώτες, πρεσβεύσατε υπέρ ειρήνηςτου κόσμου και σωτηρίας των ψυχών ημών.

**Και νυν. Θεοτοκίον.**

Την πάσαν ελπίδα μου...

**Απόστιχα. Ήχος β´. Οίκος του Εφραθά.**

Χαίρετε, ιατροί Ανάργυροι γενναίοι, Κύρε και Ιωάννη, Χριστού της Εκκλησίας περικλεή σεμνώματα.

Στίχος: Θαυμαστός ο Θεός εν τοις Αγίοις Αυτού.

Χαίροις, βλαστέ σεπτέ, κλεινής Αλεξανδρείας, αζύγων ιατήρων και αθλοφόρων Κύρε, πανένδοξε αγλάϊσμα.

Στίχος: Τοις Αγίοις τοις εν γη Αυτού εθαυμάστωσεν ο Κύριος.

Χαίροις, της στρατιάς, Κυρίου Ιωάννη, άλκιφρον στρατιώτα, Εδέσσης θείε γόνε, και Εκκλησίας κόσμημα.

**Δόξα. Τριαδικόν.**

Χαίροις, Τριας σεπτή, υπερδεδοξασμένη, η συν τω Ιωάννη, τον Κύρον θριαμβεύσαι. εχθρόν ενδυναμώσασα.

**Και νυν. Θεοτοκίον.**

Χαίροις, η τον Θεόν, αφράστως συλλαβούσα, και τέξασα τω κόσμω, Παρθένε ανηρότως, ευλογημένη Δέσποινα.

Νυν απολύεις.....το Τρισάγιον, το Απολυτίκιον εκ του Μεγάλου Εσπερινού και Απόλυσις.

**ΕΝ ΤΩ ΜΕΓΑΛΩ ΕΣΠΕΡΙΝΩ.**

Μετά τον Προοιμιακόν, το Μακάριος ανήρ, εις δε το Κύριε εκέκραξα ιστώμεν στίχους στ καὶ ψάλλομεν Στιχηρά Προσόμοια.

**Ήχος δ´. Έδωκας σημείωσιν.**

Κύρον τον αοίδιμον, τον δι εὐχῆς θεραπεύσαντα, ασθενούντας και κάμνοντας, αζύγων κοσμήσαντα ιεράν χορείαν και των αθλοφόρων τας τάξεις τας περικλεείς ασμάτων άνθεσι καταστέψωμεν ηδίστοις και βοήσωμεν των ιατήρων εξάνθισμα, ευωδία θαυμάτων σου ευσεβών δήμους ηύφρανας.

Δεύτε, τον καλλίνικον Χριστού οπλίτην τιμήσωμεν, Ιωάννην τον ένδοξον, μαρτύρων της πίστεως στρατολογηθέντα τάγμασι τοις θείοις και στρατιάν την χοϊκήν, καταλιπόντα εκθύμως κράζοντες· του Κύρου του παμμάκαρος και ιατήρος συνέκδημε, υπέρ πάντων δεόμενος μη ελλιπής του Κτίσαντος.

Λύχνοι αγαπήσεως προς τον Χριστόν και τον έγγιστα, θεοφόροι Ανάργυροι, υπάρχοντες πάμφωτοι αλγηδόνων ζόφον και την σκοτομήνην αποδιώκετε ταχύ, παντοίων νόσων, θεομακάριστοι· διο νυν, Κύρε άριστε και Ιωάννη θεσπέσιε, την υμών μακαρίζομεν προς τους πάσχοντας πρόνοιαν.

Χαίρει και αγάλλεται των φιλοχρίστων ομήγυρις την υπερφωτον σήμερον τελούσα εν άσμασι μνήμην ξυνωρίδος ιατρών αλκίμων· και Αναργύρων αληθώς, του Ιωάννου

του ουρανόφρονος και Κύρου του παμμάκαρος και ανακράζει· πρεσβεύσατε ημίν δούναι υγίειαν τω Χριστώ, ιερώτατοι.

Ρήμασι στηρίζοντες Αθανασίαν την μάρτυρα τοις υμών, αθλοφόρητοι, αυτής συν αλκίφροσιν όντως θυγατράσι, προ του μαρτυρίου προητοιμάζατε υμών οδόν αθλήσεως, καλλιμάρτυρες, ην πίστει διηνύσατε ανδροπρεπώς, ενθεώτατοι, Ιωάννη τρισόλβιε και στερρέ Κύρε, πάνσοφε.

Χάριτι ιάτρευες Σταυρού λοιμώδη νοσήματα, ιατρός ώσπερ άριστος, βλαστέ ενθεώτατε της Αλεξανδρείας, Κύρε αθλοφόρε, θαυμάτων όντως ποταμέ, και προς την πίστιν Χριστού προσείλκυσας τον Ιωάννην, Άγιε, όνπερ υπόδειγμά έδείξας ευψυχίας και πίστεως και ανδρείόν σου συνάθλον.

**Δόξα. Ήχος πλ. β’ .**

Εξέλαμψε σήμερον των ενδόξων Αναργύρων η θεία μνήμη φωτίζουσα την του Χριστού Εκκλησίαν ακτίσι παντοδαπών θαυμάτων και τους πιστούς εγειρούσα εν κατανύξει κράζειν· Κύρε και Ιωάννη, πανθαύμαστοι, μαρτυρίου οι δραξάμενοι στέφη και ουρανοπλίται γενόμενοι, υγιείας ημίν καταπέμψατε δρόσον υψόθεν πρεσβείαις υμών προς Κύριον.

**Και νυν. Θεοτοκίον.**

Τίς μη μακαρίσει σε, Παναγία Παρθένε, ..

**Προφητείας Ησαΐου το Ανάγνωσμα. (Κεφ. 43, 9-14).**

Τάδε λέγει Κύριος· Πάντα τα έθνη συνήχθησαν άμα και συναχθήσονται άρχοντες εξ αυτών. Τις αναγγελεί ταύτα εν αυτοίς; η τα εξ αρχής, τις ακουστά ποιήσει ημίν; Αγαγέτωσαν τους Μάρτυρας αυτών, και δικαιωθήτωσαν. Και ειπάτωσαν αληθή. Γίνεσθέ μοι Μάρτυρες, και εγώ Μάρτυς Κύριος ο Θεός, και ο παις, ον εξελεξάμην,

ίνα γνώτε και πιστεύσητε, και συνήτε, ότι εγώ ειμι. Έμπροσθέν μου ουκ εγένετο άλλος Θεός, και μετ εμέ ουκ έσται. Εγώ ειμι ο Θεός, και ουκ έστι πάρεξ εμού ο σώζων. Εγώ ανήγγειλα και έσωσα, ωνείδισα, και ουκ ην εν ημίν αλλότριος. Υμείς εμοί Μάρτυρες, και εγώ Κύριος ο Θεός, ότι απ' αρχής εγώ ειμι, και ουκ έστιν ο εκ των χειρών μου εξαιρούμενος. Ποιήσω, και τις αποστρέψει αυτό; Ούτω λέγει Κύριος ο Θεός, ο λυτρούμενος ημάς, ο Άγιος Ισραήλ.

**Σοφίας Σολομώντος το Ανάγνωσμα. (Κεφ. 3, 1-9).**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι. Και ελογίσθη κάκωσις η έξοδος αυτών, και η αφ' ημών πορεία

σύντριμμα, οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται, ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών και βασιλεύσει αυτών Κύριος εις τους αιώνας, οι πεποιθότες επ' αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Σοφίας Σολομώντος το Ανάγνωσμα. (Κεφ. 5, 15-23 & 6, 1-3).**

Δίκαιοι εις τον αιώνα ζώσι, και εν Κυρίω ο μισθός αυτών, και η φροντίς αυτών παρά Υψίστω. Δια τούτο λήψονται το βασίλειον της ευπρεπείας, και το διάδημα του κάλλους εκ χειρός Κυρίου, ότι τη δεξιά αυτού σκεπάσει αυτούς, και τω βραχίονι υπερασπιεί αυτών. Ληψεται πανοπλίαν, τον ζήλον αυτού, και οπλοποιήσει την κτίσιν εις άμυναν εχθρών. Ενδύσεται θώρακα, δικαιοσύνην, και περιθήσεται κόρυθα, κρίσιν ανυπόκριτον. Ληψεται ασπίδα ακαταμάχητον, οσιότητα, οξυνεί δε απότομον οργήν εις ρομφαίαν. Συνεκπολεμήσει αυτώ ο κόσμος επί τους παράφρονας, πορεύσονται εύστοχοι βολίδες αστραπών, και ως από ευκύκλου τόξου των νεφών, επί σκοπόν αλούνται, και εκ πετροβόλου θυμού πλήρεις ριφήσονται χάλαζαι. Αγανακτήσει κατ' αυτών ύδωρ θαλάσσης, ποταμοί δε συγκλύσουσιν αποτόμως. Αντιστήσεται αυτοίς πνεύμα δυνάμεως, και ως λαίλαψ εκλικμήσει αυτούς, και ερημώσει πάσαν την γην ανομία, και η κακοπραγία περιτρέψει θρόνους δυναστών. Ακούσατε ουν, Βασιλείς, και σύνετε, μάθετε, δικασταί περάτων γης, ενωτίσασθε οι κρατούντες πλήθους, και γεγαυρωμένοι επί όχλοις εθνών, ότι εδόθη παρά Κυρίου η κράτησις υμίν, και η δυναστεία παρά Υψίστου.

**Εις την Λιτήν. Ιδιόμελα. Ήχος α’ .**

Δεύτε, πιστοί, συνελθόντες σήμερον εν τω οίκω Κυρίου ασματικοίς εγκωμίοις καταστέψωμεν την γεραράν ξυνωρίδα των σεπτών Αναργύρων, Κύρου και Ιωάννου· ούτοι γαρ άλγη νοσούντων ιασάμενοι θεία χάριτι και Χριστού το όνομα παρρησία

ομολογήσαντες μαρτυρίου τας τρίβους ακλινώς και ευψύχως ήνυσαν αυτής, ουν και ημείς την γενναιότητα μιμούμενοι ομολογηταί της αληθείας γενώμεθα, ίνα της ουρανίου χαράς αξιωθώμεν και αλήκτου μακαριότητος.

**Ήχος β’ .**

Ανέτειλε σήμερον φαιδρά και πανέορτος η των ενδόξων ιατήρων μνήμη, Κύρου και Ιωάννου, των θαυμαστών Αναργύρων, τους πιστούς κατευφραίνουσα· δεύτε, ουν,

πάντες, αυτών αναμέλποντες τα κατορθώματα και τους άθλους επαινούντες Χριστόν δοξολογήσωμεν, τον τοιούτους ημίν μεσίτας δωρησάμενον.

**Ο αυτός. Ανατολίου.**

Δεύτε των Πιστών ο σύλλογος σήμερον, ύμνοις στέψωμεν, Κύρον συν τω Ιωάννη, τους αροτήρας της χάριτος, και δοτήρας των αιτούντων αφθονωτάτους· ποικιλοτρόπως γαρ πάσιν, ανεδείχθησαν ιατροί παμφαείς· όθεν και πρεσβεύουσιν, υπέρ των ψυχών ημών.

**Ήχος γ´.**

Τους εμψυχωτάς Αθανασίας και των τριών αυτής θυγατέρων και καλλινίκους της πίστεως μάρτυρας τιμήσωμεν, Κύρον και Ιωάννην, ευλαβώς ανακράζοντες· οπλίται

Κυρίου γενναιότατοι, ασθενούντων αναρφωσις και ίασις, τους υμών την αγίαν μνήμην γεραίροντας ιθύνατε προς θέωσιν και ζωήν την αιώνιον.

**Ήχος δ´.**

Την φιλόχριστον και ου φιλόχρυσον ξυνωρίδα, την φιλάνθρωπος δαπανήσασαν τον βίον, Κύρον και Ιωάννην, ως ιατρών ακρότητας φαιδρώς υμνήσωμεν· ούτοι γαρ τον

θρήνον του λαού εις χαράν μεταβαλόντες και φάρμακα παυσίπονα ουράνια πιστοίς δόντες αθλητικώς εν σταδίω τον αγώνα ετέλεσαν· και νυν τω δοτήρι των αγαθών

συνόντες και χαράς ανεκλαλήτου μετέχοντες, Χριστώ πρεσβεύουσιν υπέρ υγιείας του κόσμου και σωτηρίας των ψυχών ημών.

**Ο αυτός.**

Αξιεπαίνοις άσμασι, πιστοί μεγαλύνωμεν, Κύρον και Ιωάννην, τους εν πνεύματι ομαίμονας, και κατά σάρκα αδελφόφρονας, συν αυτοίς και την γενναίαν Αθανασίαν

εγκωμιάζοντες, και τα βλαστήματα αυτής, Θεοδότην Ευδοξίαν και Θεοκτίστην, τας αθληφόρους και καλλιπαρθένους, αιτούντας Χριστόν, υπέρ των ψυχών ημών.

**Ήχος πλ. α’ .**

Εαυτούς τω Θεώ αναθέμενοι Άγιοι, πάσαν πείραν δεινών δι αὐτὸν υπεμείνατε, θανόντες προθύμως Μάρτυρες γενναίοι, και μετά τέλος, πάσι πηγάζετε τα θεία χαρίσματα, τοις εν ποικίλαις νόσοις υπάρχουσι, και υπό πολλών εταζομένοις κακών, ων εις και πρώτος ειμί εγώ ο τάλας· το σώμα γαρ και την ψυχήν υπό τραυμάτων χαλεπών οδυνώμαι, και πίστει υμίν βοώ, ιάσασθέ με· υμείς γαρ θείοι ιατροί υπάρχετε.

**Ήχος πλ. δ’.**

Δυάς μαρτύρων σήμερον ανέτειλεν ημίν, τας ψυχικάς αλγηδόνας ημών θεραπεύουσα, Κύρος και Ιωάννης οι θαυματουργοί· ο μεν γαρ ισάγγελον ασπασάμενος άμιλλαν,

τω μονήρει βίω, μέχρι τέλους ενδιαπρέψας, αίματι του Μαρτυρίου οικειούται τω Χριστώ, ο δε, στρατιωτικοίς ενδιαπρέψας καταλόγοις, ταις ουρανίαις στρατολογίαις

συγκαταριθμείται. Διο ιάσεις νέμουσι τοις εν πίστει τελούσι την μνήμην αυτών, πρεσβεύοντες υπέρ των ψυχών ημών.

**Δόξα. Ήχος δ’.**

Τους νοητούς πολυτίμους μαργαρίτας της πίστεως, Κύρον και Ιωάννην, τους αναργύρως νόσους ιωμένους, ευσεβόφρονες πάντες, καταστέψωμεν άσμασιν, ούτοι γαρ θυσίαν λογικήν εαυτούς προσενεγκόντες Κυρίω πιστών καταφυγή γεγόνασι σωτηρίας και ιατρείον αδάπανον νοσούντων ανιάτως· διο αυτών αξιόχρεως την μνήμην εορτάζοντες και τα κατορθώματα μέλποντες τας προς Κύριον τον Θεόν ημών θερμάς πρεσβείας εξαιτούμεθα.

**Και νυν. Θεοτοκίον.**

Εκ παντοίων κινδύνων τους δούλους σου...

**Εις τον Στίχον. Στιχηρά Απόστιχα. Ήχος πλ. α’ . Χαίροις, ασκητικών.**

Χαίροις, η των μαρτύρων δυάς, η αναργύρως ιωμένη τους πάσχοντας, διώκουσα ασθενείας, λοιμώδεις και χαλεπάς, και τας αλγηδόνας θεραπεύουσα, αυτή των εκάστοτε, προστρεχόντων εκ πίστεως, και εκβοώντων· Κύρε πνευματοφόρητε, ακεσώδυνον κόσμου θεραπευτήριον, και Ιωάννη ένθεε, ανδρείας εκτύπωμα, και λαμπηδών ευσεβείας, και ψυχικής ωραιότητος, Χριστόν δυσωπείτε, ταις ψυχαίς ημών δοθήναι το μέγα έλεος.

Στίχος: Θαυμαστός ο Θεός εν τοις Αγίοις Αυτού.

Χαίροις, η των μαρτύρων δυάς, τρισμάκαρ Κύρε, ιατρέ πνευματέμφορε, και πάνσεπτε Ιωάννη, οι τον αγώνα καλώς, της ομολογίας ενθαρρύναντες, τελέσαι την πάναγνον,

θυγατέρων ομήγυριν, Αθανασίας, τα λαμπρά εκβλαστήματα, της αλκίφρονος, και στερράς καλλιμάρτυρος· όθεν κλεινοί Ανάργυροι, υμών την υπέρφωτον, και πανσεβάσμιον μνήμην επιτελούντες κραυγάζομεν· Χριστόν δυσωπείτε· ταις ψυχαίς ημών δοθήναι το μέγα έλεος.

Στίχος. Τοις Αγίοις τοις εν τη γη Αυτού εθαυμάστωσεν ο Κύριος.

Χαίροις, η των μαρτύρων δυάς, των θαυμασίων αστραπαίς διαλάμψασα, εν πάση τη Εκκλησία, και ασθενείας πιστών, χάριτι τη θεία θεραπεύσασα· σεπτέ Κύρε βλάστημα, της μεγάλης των Πόλεων, Αλεξανδρείας, ιατρέ θεοπρόβλητε, το τριβώνιον, ο προκρίνας ασκήσεως, πολυτελούς ενδύματος, ηδίστης βιώσεως, και Ιωάννη Κυρίου, της στρατιάς εγκαλλώπισμα, και γόνε Εδέσσης, πέμψαι πάσι δυσωπείτε, Χριστόν υγίειαν.

**Δόξα. Ήχος πλ. δ´.**

Ευφραίνου εν Κυρίω η του Χριστού Εκκλησία την αεισέβαστον μνήμην τελούσα της ιεράς των μαρτύρων ξυνωρίδος, των Αναργύρων αγίων, Κύρου και Ιωάννου· ούτοι

γαρ ως βότρυες νεκταρόβρυτοι εν τοις ληνοίς συνθλιβέντες στερράς και αρίστης αθλήσεως γλυκασμόν ημίν σταλάζουσιν ευφροσύνης και υγιείας. διο αυτών τους άθλους μακαρίζοντες και ως ιατήρων πρότυπα αυτούς εγκωμιάζοντες τας προς Κύριον τον πανελεήμονα λιτάς αυτών απεκδεχόμεθα προς βίον κρείττονα και ζωήν την αιώνιον.

**Και νυν. Θεοτοκίον.**

Δέσποινα πρόσδεξαι...

Νυν απολύεις. Τρισάγιον.

**Απολυτίκιον. Ήχος πλ. α’. Τον συνάναρχον Λόγον.**

Ιατρών ξυνωρίδα την θεοπρόβλητον, Κύρον τον πάνυν ανδρείον, και Ιωάννην στερρόν, ως Μαρτύρων αμαρύγματα τιμήσωμεν, και θαυμασίων αυτουργούς, ιωμένους των πιστών, τας νόσους τας δυσιάτους, τη του Θεού συνεργεία, λιτάς αυτών απεκδεχόμενοι.

**ΕΝ ΤΩ ΟΡΘΡΩ**

**Μετά την α´ Στιχολογίαν Κάθισμα. Ήχος α´. Τον τάφον Σου, Σωτήρ.**

Προστάται ταχινοί, ανιάτως νοσούντων, και άγρυπνοι φρουροί, ευσεβούντων απάντων, υπάρχετε Άγιοι, Ιωάννη μακάριε και πανένδοξε, πνευματοφόρητε Κύρε· Όθεν σήμερον υμών την πάνσεπτον μνήμην ασμένως γεραίρομεν.

**Δόξα. Το αυτό. Και νυν. Θεοτοκίον.**

Υμνούμέν σε αεί, αγεώργητε χώρα, του πάντων Ποιητού, ζώντος ύδατος κρήνη, βροτών παραμύθιον, και χαράς κόσμου πρόξενε, παναμώμητε υπεραγία Παρθένε, τα συστήματα των Ορθοδόξων απάντων ευήχοις μελίσμασι.

**Μετά την β Στιχολογίαν Κάθισμα. Ήχος δ´. Ταχύ προκατάλαβε.**

Φωστήρες τρισμέγιστοι θεοειδών αρετών, τα πάθη ιώμενοι τα ζοφερά των βροτών, του Πνεύματος χάριτι, Κύρε σημειοφόρε και σεπτέ Ιωάννη, σκέπετε ουρανόθεν τους

υμάς ευφημούντας, και άθλους τους αρίστους υμών ύμνοις γεραίροντας.

**Δόξα. Το αυτό. Και νυν. Θεοτοκίον.**

Θεόν πανοικτίρμονα και Λυτρωτήν του παντός, τεκούσα πανύμνητε, υπερφυώς Μαριάμ, τους δούλους σου οίκτειρον, και προς της μετανοίας χειραγώγησον τρίβους,

πάντας τους ανυμνούντας τον σον πάνσεπτον Τόκον, και πόθω εις αιώνας Αγνή, σε μεγαλύνοντας.

**Μετά τον Πολυέλεον Κάθισμα. Ήχος γ´. Την ωραιότητα.**

Δυάδα πάνσεμνον, ανευφημήσωμεν, την διαλάμψασαν, βολαίς ιάσεων, και θεραπεύουσαν δεινά, νοσήματα των μερόπων, του Σταυρού τη χάριτι, Κύρον τον πνευματέμφορον, και τον γενναιόφρονα, Ιωάννην ως πίστεως, φανούς τηλαυγεστάτους βοώντες· Χαίρε, δυάς κλεινών μαρτύρων.

**Δόξα. Το αυτό. Και νυν, Θεοτοκίον.**

Την σκοτισθείσάν μου, ψυχήν καταύγασον, φωτί της χάριτος, του θείου Τόκου σου, Αγνή Παρθένε Μαριάμ, ελπίς των απηλπισμένων, και αχλύν απέλασον, των απείρων

πταισμάτων μου, όπως εύρω έλεος, εν τη ώρα της Κρίσεως, και πόθω ασιγήτως βοώ σοι· Χαίρε η Κεχαριτωμένη.

**Το α’ Ἀντίφωνον του δ’ ἤχου.**

Προκείμενον: Θαυμαστός ο Θεός εν τοις Αγίοις Αυτού.

Στίχος: Τοις Αγίοις τοις εν τη γη Αυτού εθαυμάστωσεν ο Κύριος.

**Ευαγγέλιον κατά Ιωάννην (Κεφ. ιε 17 – ιστ 2):**

Είπεν ο Κύριος τοις εαυτού μαθηταίς· Ταύτα εντέλλομαι υμίν... Όρα το, εις την Λειτουργίαν του Αγίου Γεωργίου.

Ο Ν’ Ψαλμός.

Δόξα: Ταις των αθλοφόρων πρεσβείαις, Ελεήμον...

Και νυν: Ταις της Θεοτόκου πρεσβείαις, Ελεήμον...

**Ιδιόμελον. Ήχος πλ. β´. Στίχος: Ελεήμον, ελέησον με...**

Αναργύρων ξυνωρίς αγιόλεκτε, συν Χριστώ αγάλλει εν θείοις δώμασι, Κύρε και Ιωάννη, ως αθλήσεως έσοπτρον χάριν ουν δαψιλή παρέχειν πάσιν απείληφας ρώσιν

ψυχής και σώματος, δύναμιν τοις ανυμνούσί σου εκθύμως την υπέρλαμπρον άθλησιν.

Σώσον, ο Θεός, τον λαόν Σου...

**Είτα ο Κανών της Θεοτόκου, και οι β’ τῶν Αγίων**

**Ο α Κανών, εκ του μηναίου.**

**Ωδή α´ Ήχος δ´. Θαλάσσης το ερυθραίον πέλαγος.**

Το κύρος κατά της πλάνης είληφας, Κύρε μακάριε συναθλητήν των πόνων εσχηκώς, Ιωάννην τον ένδοξον· διο τρυφής της κρείττονος, εν ουρανοίς συναπολαύετε.

Στρατείαν πνευματικήν ζωσάμενος, Κύρε πανέντιμε, την επί γης στρατείαν τε λιπών, Ιωάννη πανεύφημε, κατά Δαιμόνων ήρασθε, παρά Χριστού τα νικητήρια.

Της Θεκλης την αρετήν ζηλώσασαι, γυναίκες ένθεοι, παρθενικήν ισάγγελον στολήν, ευσεβώς ημφιάσαντο, μαρτυρικώ δε έρωτι, προς τους αγώνας απεδύσαντο.

**Θεοτοκίον.**

Εκ σου κεχαριτωμένη Παναγνε, ημίν ανέτειλε, δικαιοσύνης Ήλιος Χριστός, και φωτί κατελάμπρυνε, τους καθημένους πρότερον, εν τοις του σκότους οχυρώμασιν.

Ο β’ κανών, ου η Ακροστιχίς· Κύρε και Ιωάννη, νόσων ημάς ρύσασθε. Χ. Μ. Μ.

**Ήχος πλ. δ´. Υγράν διοδεύσας.**

Κυρίου οπλίται πανευσθενείς, δυάς τρισολβία ιατήρων θεοφιλών, συν Κύρω τω θείω Ιωάννη, τον Ζωοδότην ημίν ιλεώσατε.

Υμνούντες παλαίσματα τα υμών, πανένδοξε Κύρε, ιατήρων φως τηλαυγές, και λύχνε ανδρείας Ιωάννη, λιτάς υμών προς Θεόν εκδεχόμεθα.

Ρωσθέντες δυνάμει του Ιησού, ανδρείως την κλήσιν την χριστώνυμον προ εχθρών, απίστων συν Κύρω Ιωάννην, ωμολογήσατε και ενηθλήσατε.

**Θεοτοκίον.**

Επάκουσον Δέσποινα, των πιστώς, σε μεγαλυνόντων της δεήσεως και ταχύ, παράσχου σοις δούλοις ουρανόθεν, άμφω ψυχών και σωμάτων υγίειαν.

**Ωδή γ´. Ευφραίνεται επί σοι.**

Σαρκίω τω ασθενεί, δυναμουμένω τοις Χριστού πάθεσιν, οι ευκλεείς Μαρτυρες, τον ανθρωποκτόνον κατέβαλον.

Των πόνων σωματικώς, της ακηράτου δε τρυφής πνεύματι, οι του Χριστού Μαρτυρες, αντιλαβανόμενοι έχαιρον.

Ερρώσθη το ασθενές, της γυναικείας τω Σταυρώ φύσεως, τον δυσμενή δράκοντα· όθεν ανδρικώς ετροπώσαντο.

**Θεοτοκίον.**

Συ μόνη τοις επί γης, των υπέρ φύσιν αγαθών πρόξενος, Μητηρ Θεού γέγονας· όθεν σοι το Χαίρε κραυγάζομεν.

**Έτερος. Ουρανίας αψίδος.**

Κύρε, Αλεξανδρείας περιφανές βλάστημα, μονοτρόπων πάντιμον γέρας και σεμνολογήμα, περικλεών ιατρών, συν Ιωάννη σταδίου, σκάμματα διήνυσας, και πόθω ηθλησας. Αθλητά τροπαιούχε, στέφος λαμπρόν είληφας, μάκαρ αληθώς Ιωάννη

αιωνιότητος, συν Κύρω τω ευσθενεί, μεθ οἱ Χριστόν εκδυσώπει, χριστωνύμοις άπασι δούναι υγίειαν.

Ιλεώσατε Κτίστην θαυματουργοί Άγιοι, πάσι τοις υμών ανυμνούσι τα κατορθώματα, υμών ενθέρμοις λιταίς, περικλεές Ιωάννη, και θεοειδέστατε Κύρε μακάριε.

**Θεοτοκίον.**

Ιησούν τον Σωτήρα και Πλαστουργόν τέτοκας, ον η ξυνωρίς Αναργύρων ομολογήσασα, Παρθένε Μήτερ Θεού, θεοπρεπώς εδοξάσθη, αίνον θείον άδουσα τοις μεγαλείοις σου.

**Κάθισμα. Ήχος γ´. Θείας πίστεως.**

Κύρε πάντιμε, και Ιωάννη, ενηθλήσατε, εν τη Αιγύπτω, θυγατέρων συν τριάδι θεόφρονι, Αθανασίας και συν ταύτη άφθονον, χάριν υψόθεν ειλήφατε πάντοτε, τοις

γεραίρουσιν υμών τα σεπτά παλαίσματα, παρέχειν άμφω ρώμην και υγίειαν.

**Δόξα. Το αυτό. Και νυν. Θεοτοκίον.**

Σωματώσασα τον ιατήρα, υπερύμνητε Θεοκυήτορ, των μερόπων της ψυχής και του σώματος των ιατρών Αναργύρων δεήσεσι, του Ιωάννου και Κύρου, επόμβριζε ρώσιν

άπασι και δύναμιν του αλάστορος πατήσαι την Ισχύν και τα φρυάγματα.

**Ωδή δ´. Επαρθέντα σε ιδούσα η Εκκλησία.**

Η ανέσπερος της χάριτος φωταυγία, του δυσμενούς κατέλυσε, φιλέσπερον πλάνην, ταύτης πολεμήτορας, φωστήρας εκλάμποντας, Κύρον Ιωάννην τε δείξασα.

Κατεθέλχησαν τω έρωτι της Τριάδος, και υπ’ αυτής οι Μάρτυρες σφοδρώς ερρωσθέντες, Κύρος Ιωάννης τε, ενώσει τη κρείττονι, όργανα Θεού ανεδείχθησαν.

Ως σεπτόν υμών το τέμενος θεραπείον, των πονηρών πνευμάτων απελαύνει την λώβην, πάσί τε τοις κάμνουσιν, αήττητοι Μαρτυρες, χάριν αλεξίκακον δίδωσιν.

**Θεοτοκίον.**

Απειρογάμως εκύησας ω Παρθένε, και μετά τόκον ώφθης παρθενεύουσα πάλιν· όθεν ασιγήτοις φωναίς, το Χαίρέ σοι Δεσποινα, πίστει αδιστάκτω κραυγάζομεν.

**Έτερος. Εισακήκοα, Κύριε.**

Ως μυράλειπτρον εύοσμον πάντα ευωδία πληροί τα σύμπαντα, της υμών στερράς ενστάσεως, συν τω Ιωάννη Κύρε άριστε.

Αλεξάνδρεια γάνυται, σοις σπαργάνοις Κύρε θεομακάριστε, και η Έδεσσα ταις ρίζαις σου, Ιωάννη πίστεως εδραίωμα.

Νόσους άμφω ιώμενος, Κύρε τη δυνάμει της θείας χάριτος, ιατρών επώφθης κλέϊσμα, Αναργύρων, μάρτυς αξιάγαστε.

**Θεοτοκίον.**

Νύμφη Κτίστου ανύμφευτε, κρήνη θείας χάριτος, τοις νάμασι πότισον, διψώντά με και σώσόν με.

**Ωδή ε´. Συ Κύριε μου φως.**

Σε Σώτερ η δυάς, των Μαρτύρων επόθησε, συ Άγιε εν Αγίοις, Κυρω και Ιωάννη, αξίως αναπέπαυσαι.

Σον έργον Αγαθέ, του εχθρού η καθαίρεσις, συ Μαρτυρας ευσεβείας, τω Σταυρώ απειργάσω, και δόξη εστεφάνωσας.

Σε μόνον αγαπάν, απτοήτω φρονήματι, αλείψαντες τας Παρθένους, Ιωάννης και Κύρος, ανδρείας απειργάσαντο.

**Θεοτοκίον.**

Σε όπλον αρραγές, κατ ἐχθρῶν προβαλλόμεθα, σε άγκυραν και ελπίδα, της ημών σωτηρίας, Θεόνυμφε κεκτήμεθα.

**Έτερος. Φώτισον ημάς.**

Ήσχυνας εχθρόν, ξυνωρίς, τον ειδωλόφρονα, Ιωάννη τε και Κύρε γεραρέ, αναργύρως πάσι νέμοντες ιάματα.

Νόσους λοιμικάς, ασθενούντων εκδιώκετε, θαυμαστώς σημειοφόροι αθληταί, Ιωάννη τε και Κύρε, αξιάγαστοι.

Οι των ευσεβών, ιατήρες εκδιώξατε, αλγηδόνας των σπευδόντων τη υμών, Ιωάννη τε και Κύρε, θεία χάριτι.

**Θεοτοκίον.**

Στήριξον ημάς, εν τη πίστει Μητροπάρθενε, του Υιού σου και Παντάνακτος Θεού, εν βυθώ τους κλονουμένους απογνώσεως.

**Ωδή ς´. Θύσω σοι.**

Θύεσθαι, υπέρ Χριστού οι Μαρτυρες είλοντο, ήπερ αλάστορι θύειν, πονηρόν τε τύραννον ανθαιρείσθαι, του δι οίκτον, υπέρ ημών τυθέντος ως πρόβατον.

Ήλγησαν, οι αφειδώς τους Μαρτυρας ξέοντες, τοις ξεομένοις δε βέλη, αι πληγαί νηπίων απετελούντο, παραδόξως· ενευρούντο τω θείω γαρ Πνεύματι.

Κύριον, και Βασιλέα πάσης της κτίσεως, σε ωμολόγησε πίστει, δυάς η ομόφρων και ευαθλήτως τοις ανόμοις, αντικατέστη μέχρι και αίματος.

Θανάτω, την αθανασίαν εύκλειαν ήραντο, Αθανασία η Μαρτυς, συν τη Ευδοξία και Θεοδότη, και τη θεία, Θεοκτίστη τοις ταύτης βλαστήμασι.

**Θεοτοκίον.**

Κατάρας, της προμήτορος Εύας τω τόκω σου, ελευθερούμεθα· συ γαρ, τον Χριστόν τεκούσα Παρθενομήτορ, αντί ταύτης, την ευλογίαν πάσιν επήγασας.

**Έτερος. Την δέησιν.**

Ως πάμφωτοι, λύχνοι καταυγάζετε, του Χριστού την Εκκλησίαν ακτίσιν, υμών ανδρείας και πλήθους θαυμάτων, Αλεξανδρείας βλαστέ, Κύρε πάνσοφε, και Ιωάννη ευκλεές, της Εδέσσης περίβλεπτον καύχημα.

Νεκρώσαντες, τη ενστάσει Άγιοι, τη υμών τους φευ λατρεύοντας λίθους, Αθανασίας και των θυγατέρων, αυτής τριών τας ψυχάς ενισχύσατε, καταφρονήσαι τον εχθρόν,

Ιωάννη και Κύρε, μακάριοι.

Η δύναμις, του Σταυρού Ανάργυροι, ασθενούντων απεδίωξεν άλγη, και προς μαρτύρων ίθυνε θείον, υμών τα βήματα Κύρε αοίδιμε, και Ιωάννη ευσθενές, του Χριστού εθελόθυτα θύματα.

**Θεοτοκίον.**

Μητράνανδρε, φρέαρ ακεσώδυνον, οικτιρμών σου ταις ροαίς ξηρανθείσαν, δεινώς ψυχήν καταδρόσισον δούλου, του σου και δος μοι αείρρυτον δάκρυον, καθαρτικόν

της αληθούς, μετανοίας Παρθένε θεόνυμφε.

**Κοντάκιον. Ήχος δ´. Ο υψωθείς εν τω Σταυρώ.**

Την ξυνωρίδα των σεπτών Αναργύρων την θεραπεύουσαν πιστών αλγηδόνας και την οδόν αθλήσεως στερράς καρτερώς και αυχένος τμήσεως διανύσασαν πάντες ύμνοις

καταστέψωμεν, Κύρον και Ιωάννην, αναβοώντες· μάρτυρες Χριστού, της αθυμίας ημών ζόφον λύσατε.

**Κοντάκιον έτερον. Ήχος πλ. δ´. Τη Υπερμάχω.**

Την ξυνωρίδα των μαρτύρων ευφημήσωμεν, των Αναργύρων ιατήρων ύμνοις πρέπουσι, Κύρον πάνσεπτον και άλκιμον Ιωάννην, ως ταμεία θείου Πνεύματος ασύλητα, και δεινών ασθενειών αλεξιτήρια, πόθω κράζοντες· Χαίροις, ζεύγος θεόλεκτον.

**Ο Οίκος.**

Άριστοι εν σταδίω αθληταί, Ιωάννη, επώφθητε, και Κύρε στερρόφρον, αναργύρως οι πάσι βροτοίς τας ιάσεις χάριτι Θεού νέμοντες· διο υμάς γεραίροντες κραυγάζομεν

εν κατανύξει·

Χαίρετε, κύμινα αφθαρσίας·

χαίρετε, μάργαρα Εκκλησίας.

Χαίρε, αθλητών, Ιωάννη, αγλάϊσμα·

χαίρε, σταθερόν, Κύρε, πίστεως έρεισμα.

Χαίρε, χάριν, Κύρε, άφθονον ιαμάτων ο λαβών·

χαίρε, κλήσιν ο δεξάμενος, Ιωάννη, ουρανών.

Χαίρε, εύχος μαρτύρων ιατρών Αναργύρων·

χαίρε, στέφος διπλόκων κλώνων καλλιμαρτύρων.

Χαίρε, φως, Ιωάννη, σεμνότητος·

χαίρε, δας παμφαές, Κύρε, πίστεως.

Χαίρε, σεπτή ξυνωρίς αθλοφόρων·

χαίρε, κλυτή δυάς Αναργύρων·

**Χαίροις, ζεύγος θεόλεκτον.**

**Συναξάριον.**

Τη ΛΑ´ του αυτού μηνός, μνήμη των Αγίων και θαυματουργών Αναργύρων, Κύρου και Ιωάννου· και της Αγίας Μάρτυρος Αθανασίας, και των τριών αυτής θυγατέρων

και παρθένων, Θεοδότης, Θεοκτίστης, και Ευδοξίας.

**Στίχοι.**

Κύρω συναθλών Ιωάννης προς ξίφος, συνθαυματουργεί και μετά ξίφος Κύρω. Μήτηρ αρίστη, και τριάς θυγατέρων, πόθω Πατρός θνήσκουσι του πάντων ξίφει. Ιατροί γεννάδες, πρώταθλοι σταδίου, συνηθλήσατε, Κύρε και Ιωάννη. Κύρον Ιωάννην τε τάμον πρώτη τριακοστή.

Ούτοι οι Άγιοι Μάρτυρες, Κύρος και Ιωάννης, υπήρχον επί Διοκλητιανού του Βασιλέως· ο μεν Κύρος, εκ της Αλεξανδρέων πόλεως, ο δε Ιωάννης εξ Εδέσσσης. Δια

τον επικρατούντα ουν διωγμόν, και τους Χριστιανούς εκπορθούντα, τον προς την Αραβίαν τόπον θαλάσσιον καταλαβών ο Κύρος, και το μοναχικόν αμφιασάμενος σχήμα, εν αυτώ κατοικεί. Ο δε Ιωάννης, εν τοις Ιεροσολύμοις γενόμενος, περί των θαυματουργιών του Αγίου Κύρου ακούσας (και γαρ ην πάσαν νόσον και πάσαν μαλακίαν εξιώμενος), παρεγένετο εις Αλεξάνδρειαν, κακείθεν κατά φήμην, ένθα διέτριβεν, απελθών, συνήν μετ αὐτοῦ.

Συλληφθείσης δε γυναικός τινος, ούτω καλουμένης Αθανασίας, μετά των τριών αυτής θυγατέρων, Θεοδότης, Θεοκτίστης, και Ευδοξίας, υπέρ της εις Χριστόν πίστεως, και μελλουσών παρίστασθαι τω δικάζοντι, δείσαντες οι Άγιοι μήτι πάθωσιν, οία πάσχειν γυναίκας εικός, του αγώνος το μέγεθος καταπτήξασαι, παραγενόμενοι εθαρσοποίουν αυτάς, και προς τους αγώνας υπήλειφον. Συγκατασχεθέντες ουν και ούτοι και τον Κύριον ημών Ιησούν Χριστόν, Θεόν αληθινόν όντα, ομολογήσαντες, και αικισμοίς υποβληθέντες πολλοίς, ξίφει τας κεφαλάς απετμήθησαν άμα ταις ρηθείσαις γυναιξί. Τελείται δε η αυτών Σύναξις εν τω Μαρτυρίω αυτών, τω όντι εν τοις Φωρακίου.

Τη αυτή ημέρα, μνήμη των Αγίων Μαρτύρων, Ουϊκτωρίνου, Ουΐκτωρος, Νικηφόρου, Κλαυδίου, Διοδώρου, Σαραπίνου και Παπία των εν Κορίνθω.

**Στίχοι.**

Όλμω μέλη τρεις συντριβέντες γεννάδαι, ώφθησαν οι τρεις σώματος Χριστού μέλη. Καλήν απαρχήν Κλαύδιος τω Κυρίω, εκ σώματος δίδωσι χείρας και πόδας. Εν τη καμίνω και το του πόνου στέφος· είσελθε Διόδωρε Μάρτυς, και στέφου. Ει του ξίφους στέρξω σε τω φόβω βίε, και πως Θεός στέρξει με τον Σαραπίνον; Λούσαι θαλάσσης πικρά λουτρά Παπία, και του γλυκασμού της άνω τρυγής τύχης.

Ούτοι, επί Δεκίου του Βασιλέως, δια την εις Χριστόν ομολογίαν συσχεθέντες, και αχθέντες Τερτίω τω Ανθυπάτω, εν Κορίνθω την αρχήν της Ελλάδος διέποντι (εκ Κορίνθου γαρ ώρμηντο οι Άγιοι), μετά πλείστας αικίας και ανυποίστους, διαφόρους εδέξαντο τελευτάς. Ουϊκτωρίνος γαρ, και Ουΐκτωρ, και Νικηφόρος, εν όλμω βληθέντες, απέδωκαν τας ψυχάς. Ο δε Κλαύδιος, τμηθείς χείρας και πόδας του βίου μετέστη. Ο δε Διόδωρος το δια πυρός εδέξατο τέλος. Σαραπίνος δε την κεφαλήν

απετμήθη. Ο δε Παπίας καταποντισθείς διήνυσε το μαρτύριον.

Τη αυτή ημέρα, μνήμη της Αγίας Μάρτυρος Τρυφαίνης.

**Στίχοι.**

Ταύρος Τρύφαινα σου τρυφά το σαρκίον, και προς τρυφάς πέμπει σε τας ακηράτους.

Αύτη ην εκ πόλεως Κυζίκου, της εν τω Ελλησπόντω κειμένης, θυγάτηρ Αναστασίου τινός Συγκλητικού, και μητρός Σωκρατίας Χριστιανής. Κατέστη δε εις το Μαρτύριον,

ουχ υφ ἑτέρων αχθείσα, αλλ αὐτὴ εαυτήν προσενέγκασα. Διεχλεύαζε γαρ τα αισχρά και διέσυρεν οις τους θεούς αυτών οι άφρονες τιμώντες ώοντο, και αποστήναι των ματαίων εδίδασκε, και επιστροφήν εκ Θεού πεμφθήναι επηύχετο. Όθεν, προστάξαντος Καισαρίου Ηγεμόνος, εν καμίνω εμβάλλεται. Ρυσθείσα δε παραδόξως εκείθεν, επί μετεώρου κρεμάται· και απορριφθείσα, τοις υποκειμένοις ήλοις εμπείρεται. Είτα θηρίοις αφίεται· και τα μεν άλλα των θηρίων ταύτης ουχ ήψαντο· εις δε ύστερον πελάσας ταύρος, και διακερατίσας, διέσχισε ταύτην, ένθα προσέβαλε. Λέγεται δε, ενώ το αίμα αυτής ερρύη, προελθείν πηγήν ύδατος διειδούς· εξ ου αι μετά το τεκείν απορούσαι γάλακτος, είτε άνθρωποι είεν, είτε κτήνη, αρυόμεναι και μετέχουσαι, ευθύς τοις νεογνοίς το γάλα προχέουσι.

Τη αυτή ημέρα, ο Άγιος Νέος Οσιομάρτυς Ηλίας ο Αρδούνης, ο εν Καλάμαις της Πελοποννήσου μαρτυρήσας εν έτει 1686, πυρί τελειούται.

**Στίχοι.**

Ου πυρ φλέγει σε Ηλία στεφηφόρε, ένδον γαρ είχε, πυρ Θεού της αγάπης.

Τη αυτή ημέρα, μνήμη του Οσίου Πατρός ημών Αρσενίου του νέου, του εν Πάρω.

Ταις αυτών πρεσβείαις, ο Θεός ελέησον ημάς. Αμήν.

**Ωδή ζ´. Εν τη καμίνω Αβραμιαίοι Παίδες.**

Ταλαντεύσαντες ως εν ροπή ζυγού το φρόνημα, βάρει της αχράντου δόξης οι Αθληταί, ανυψούμενοι εκραύγαζον· Ευλογημένος ει, εν τω ναώ της δόξης σου Κυριε.

Ουκ αγνοούντες, του αντιπάλου τα νοήματα, πάσαν αικισμών ιδέαν και θωπειών, ἀποπτύσαντες οἱ Μάρτυρες· Εὐλογημένος εἶ, ἀνεβόων τῆς δόξης ὁ Κύριος.

Τη καρτερίᾳ, των αλγηδόνων στεφανούμενοι, Κύρος, Ιωάννης όντως οι λατρευταί, της Τριάδος ἀνεκραύγαζον· Ευλογημένος ει, εν τω ναώ της δόξης σου Κύριε.

**Θεοτοκίον.**

Το τοῦ Ὑψίστου, ἡγιασμένον θείον σκήνωμα, χαῖρε· διὰ σοῦ γὰρ δέδοται ἡ χαρά, Θεοτόκε τοῖς κραυγάζουσιν· Εὐλογημένη σύ, ἐν γυναιξὶν ὑπάρχεις Πανάμωμε.

**Έτερος. Οι εκ της Ιουδαίας.**

Αναργύρων δυάδα τὴν καλλίνικον πάντες ἀνευφημήσωμεν, θεόπνουν Ιωάννην καὶ ἰατήρων κλέος, Κῦρον τὸν παναοίδιμον, ὡς εὐφροσύνης ἡμών καὶ χάριτος δοτῆρας.

Σωτηρίας σὲ τείχος ξυνωρὶς Αναργύρων, πιστῶν ομήγυρις κατέχει σε βοώσα· θεόφρον Ιωάννη και στερρὲ Κύρε, σπεύσατε υμών ικέταις θερμοίς ταχέως βοηθήσαι.

Ῥῶσιν τοῖς ἀσθενοῦσιν ἀνιάτως δυνάμει Σταυροῦ παρείχετε, παμμάκαρ Ἰωάννη καὶ Κῦρε θεοφόρε, ἰατῆρες Ἀνάργυροι θαυματουργοὶ τοῖς ὑμᾶς ἐν πίστει προσιοῦσι.

**Θεοτοκίον.**

Ρυπτικαίς σου πρεσβείαις πρὸς τὸν μονογενῆ σοῦ Υιὸν απόπλυνον τὸν ρύπον αμαρτίας τῶν σοὶ καταφευγόντων καὶ βοώντων· Μητρόθεε, δέξαι εἰς δόμους λαμπροὺς ημάς κεκαθαρμένους.

**Ωδὴ η´. Χείρας εκπετάσας Δανιήλ.**

Πρὸς άρνησιν μὲν οἱ ασεβείς, τοῦ φύσει όντος Θεού, εξεκαλοῦντο δεινώς, ἀλλ᾿ οἱ αήττητοι Μάρτυρες, διὰ κτίσεως υπέφαινον, τὸν τοῦ παντὸς Δημιουργὸν ὄντα κραυγάζοντες· Ευλογείτε, πάντα τὰ έργα Κυρίου τὸν Κύριον.

Λυσσώντες τη πλάνῃ εμφανώς, οἱ τὰ επίγεια, φρονούντες Τύραννοι, τοὺς τὸ πολίτευμα ἔχοντας, ἐν ὑψίστοις ἀκατάλυτον, διὰ θανάτου πρὸς ζωὴν ὤθουν κραυγάζοντας· Ευλογείτε, πάντα τὰ ἔργα Κυρίου τὸν Κύριον.

Λείψανα Μαρτύρων ἀστραπάς, θαυμάτων έφαναν, τῇ οικουμένῃ Χριστέ, τοῦ κακοδαίμονος φάσματος, τὴν ἀπάτην θριαμβεύοντα, τοῖς δὲ βοώσιν ευπρεπώς, ιάσεις νέμοντα· Ευλογεῖτε, πάντα τὰ ἔργα Κυρίου τὸν Κύριον.

**Θεοτοκίον.**

Αμήτωρ ὁ Λόγος εκ Πατρός, υπάρχων πρότερον, απάτωρ γέγονεν, εκ σοῦ τὸ δεύτερον Πάναγνε, σαρκωθεὶς ὁ πρὶν ασώματος, δι᾿ ευσπλαγχνίαν βουληθείς, σώσαι τούς ψάλλοντας· Ευλογείτε, πάντα τὰ έργα Κυρίου τὸν Κύριον.

**Έτερος. Τὸν Βασιλέα.**

Υμνούμεν πάντες υμᾶς, Ανάργυροι θείοι, σὺν τρισὶ θυγατράσι μαρτύρων τῆς Αθανασίας, γενναίας αθληφόρου.

Σώσατε πάντας εξ αιωνίου θανάτου τοὺς πιστῶς προσκυνούντας λειψάνων τῶν υμών τὴν θήκην, σὺν Κύρῳ Ιωάννῃ.

Αιγύπτου χθόνα καθηγιάσατε ρείθροις τῶν υμῶν παναγίων αιμάτων, Κύρε ουρανόφρον καὶ Ιωάννη πάνυ.

**Θεοτοκίον.**

Θεογεννήτορ, τῇ κραταιᾷ σου πρεσβείᾳ, τοῦ αλάστορος σύντριψον θράσος καὶ αὐτοῦ μανίαν τὴν καθ’ ἡμῶν ταχέως.

**Ωδὴ θ´. Λίθος ἀχειρότμητος ὄρους.**

Υπήκοος μέχρι θανάτου, ἡ ξυνωρὶς των αηττήτων, ώφθη Ιωάννου καὶ Κύρου, τοῖς τοῦ Δεσπότου θείοις προστάγμασι· διὸ χερσὶ τοῦ Κτίσαντος, τὰς ἑαυτῶν ψυχὰς παρέθεντο.

Φωστῆρες εκλάμπουσι δύω, τὰς τῶν θαυμάτων λαμπηδόνας, κρήνης ἐκ μιᾶς φωτοφόρου, τοῖς ασθενοῦσιν απαρυόμενοι, τῆς ακηράτου χάριτος, ους επαξίως μεγαλύνομεν.

**Τριαδικὸν.**

Μονάδα μὲν θείας ουσίας, ἀλλ᾿ υποστάσεων Τριάδα, ἡ τῶν αηττήτων Μαρτύρων, δυὰς ανδρείως εθεολόγησε, τὸν σαρκωθέντα Λόγον δὲ ἕνα Χριστὸν ἐν δύω φύσεσι.

**Θεοτοκίον.**

Φεῖσαί μου Χριστὲ ὅταν ἔλθῃς, κρῖναι τὸν κόσμον μετὰ δόξης· λῦσον τὴν ἀχλὺν τῶν παθῶν μου, ταῖς ἱκεσίαις τῆς κυησάσης σε, καὶ τῶν σεπτῶν Μαρτύρων σου, ὡς

ἀγαθὸς καὶ πολυέλεος.

**Έτερος. Κυρίως Θεοτόκον.**

Ευσπλάγχνων ἰατήρων ξυνωρίς ἅγια, ημῖν παρέχετε πᾶσι τὰ κρείττονα τοῖς ἑορτάζουσι μνήμην ὑμῶν, Ἀνάργυροι.

Χαρίτων, Ιωάννη, πάγχρυσον δοχεῖον καὶ διαυγέστατον, Κύρε, κυάθιον των ιαμάτων, μαρτύρων πυξία πέλετε.

Μαρτύρων συν χορείαις χαίροντες εν πόλω εκ χαλεπών δυσωπείτε συμπτώσεων φύεσθε πάντας τον Κτίστην, ημάς, Ανάργυροι.

**Θεοτοκίον.**

Μετά των Αναργύρων και Αγίων πάντων τον σον Υιόν και Θεόν καθικέτευε υπέρ ημών, Θεοτόκε, μεγαλυνόντων σε.

**Εξαποστειλάριον. Ο ουρανόν τοις άστροις.**

Θαυματουργοί φωστήρες, Κύρε συν τω Ιωάννη, τας ψυχικάς ημών νόσους, και των σωμάτων ιάσθε, παρά Κυρίου λαβόντες, την χάριν των ιαμάτων.

**Έτερον. Γυναίκες ακουτίσθητε.**

Δυναμωθέντες χάριτι Κυρίου ηγωνίσασθε αθλητικώς εν σταδίω και τας βουλάς των ανόμων εις τέλος κατεβάλατε, θεοειδείς Ανάργυροι, Κύρε πνευματοφόρητε και Ιωάννη τρισμάκαρ, Χριστού οπλίται γενναίοι.

**Θεοτοκίον.**

Το του Πατρός απαύγασμα και Λόγος προαιώνιος, ο συναΐδιος πέλων Πατρί και Πνεύματι θείω, εσκήνωσεν εν μήτρα σου, και μη εκστάς της φύσεως σαρξ, Μαριάμ,

εγένετο βροτών θεώσας την φύσιν μεγαλυνόντων σε πόθω.

**Εις τους Αινούς. Ήχος δ´. Ως γενναίον εν μάρτυσι.**

Οι φλεχθέντες τω έρωτι της τριφώτου Θεότητος, Κύρος, ιατήρων το εγκαλλώπισμα, και Ιωάννης ο πάνσεπτος, βασάνους υπέμειναν και την τμήσιν κεφαλής της αυτών

γενναιότατα ανακράζοντες· συν τριάδι αλκίμων κορασίδων και μητρός Αθανασίας αυτών· Χριστέ Σώτερ, δόξα Σοι.

Αθλοφόροι περίδοξοι ιατήρες θεόσδοτοι, Κύρε, ευσεβείας εικών περίβλεπτε και Ιωάννη θεσπέσιε, πιστοίς οι παρέχοντες τας ιάσεις δωρεάν, την Μονήν κατελίπετε

της ασκήσεως της υμών ως ηκούσατε, φωσφόροι, ότι ήχθησαν αμνάδες Χριστού απίστου προ βήματος.

Των λειψάνων την πάνσεπτον θήκην κατασπαζόμενοι των υμών τιμίων βοώμεν, Άγιοι· Κύρε, μαρτύρων αρχέτυπον, Χριστόν καθικέτευε Ιωάννη συν σοφώ συνεργώ και συνάθλω σου δούναι άπασι τοις τιμώσιν υμών την θείαν μνήμην άμφω δύναμιν και ρώμην, ισχύν, χαράν και υγίειαν.

Δεύτε, πάντες φιλέορτοι, ευφημήσωμεν άσμασιν Αναργύρων ζεύγος το θεοδόξαστον, Κύρον, εν μάχαις αλκίφρονα τον Όντως αήττητον και αυτού τον συνοδόν Ιωάννην

τον άριστον ανακράζοντες· δωρεάν οι την χάριν ειληφότες των θαυμάτων, δυσωπείτε υπέρ ημών τον Θεάνθρωπον.

**Δόξα. Ήχος πλ. α´.**

Πανένδοξοι Ανάργυροι, Κύρε και Ιωάννη, τις επαξίως υμνήσει υμών την στερράν ενστασιν και λαμπράν άθλησιν; ουδέν γαρ προεκρίνατε της του Χριστού αγάπης,

αλλ ὁμοφρόνως τον υπέρ Αυτού αναδέξασθε θάνατον μεταβάντες ουν προς την άλυπον ζωήν και μαρτυρικών αξιωθέντες βραβείων Χριστώ πρεσβεύετε υπέρ των ψυχών ημών.

**Και νυν. Θεοτοκίον.**

Μακαρίζομεν σε, Θεοτόκε Παρθένε, ..

Δοξολογία Μεγάλη και Απόλυσις.

**ΕΝ ΤΗ ΛΕΙΤΟΥΡΓΙΑ.**

Τα Τυπικά, οι Μακαρισμοί, και εκ του Κανόνος των Αγίων η γ’ και η στ’ Ωδή.

**Απόστολος προς Κορινθίους (Κεφ. ιβ’ 27 – ιγ’ 9 ). (Ζήτει τη Α’ Νοεμβρίου).**

**Ευαγγέλιον κατά Ματθαίον (Κεφ. Ι’ 1, 5-8 ). (Ζήτει ομοίως τη Α’ Νοεμβρίου).**

Κοινωνικόν: Εις μνημόσυνον αιώνιον...

**Μεγαλυνάριον.**

Δεύτε, ιατήρων πανευσθενών την σεπτήν δυάδα επαινέσωμεν ευλαβώς, Κύρον τον γενναίον και θείον Ιωάννην, ως αθλητών προβόλους του Παντοκράτορος.

ΝΕΚΤΑΡΙΟΣ ΜΑΜΑΛΟΥΓΚΟΣ

http://www.nektarios.gr/